ཞུ་གཏུག་དེའི་ནང་ཞུ་གཏུག་བྱེད་མཁན་མི་༡༢པོ་རྣམས་ནང་པའི་བླ་མའམ་དགེ་རྒན་གྱི་ལག་ནས་བཙན་དབང་འཁྲིག་སྤྱོད་ཀྱི་གནོད་འཚེ་འཕོག་ཡུལ་ཤ་སྟག་ཡིན་པ་དང་།ཁོ་ཚོས་ནང་ཆོས་ལ་བསམ་བློ་གུ་ཡངས་ཐོག་ནས་སྐྱབས་བཅོལ་བ་ཡིན་པ་དང་།མཐའ་མ་དེར་ནང་ཆོས་ཀྱི་མིང་ཐོག་ནས་ཁོ་ཚོར་བཙན་དབང་འཁྲིག་སྤྱོད་ཀྱི་གནོད་འཚེ་བཏང་ཡོད་པ།ཉེ་བའི་ཆར་ནང་པའི་སྤྱི་ཚོགས་ནང་གནད་དོན་དེའི་རིགས་གསལ་སྟོན་བྱུང་ནས་བགྲོ་གླེང་ཆེན་པོ་བྱུང་ཡོད་པས།གནོད་འཚེ་འཕོག་ཡུལ་རྣམས་མཉམ་ལས་ཐོག་ནས་ལས་འགུལ་སྤེལ་རྒྱུའི་སེམས་ཤུགས་སླེབས་ཡོད་པ།ཐེངས་འདིར་༧གོང་ས་མཆོག་ཟླ་༩པའི་ཚེས་༡༤ནས་༡༧བར་ཡུ་རོབ་ཧོ་ལེན་ཌ་ལ་བཞུགས་རྒྱུ་ཡིན་པས།སྐབས་དེར་ཁོང་སྐུ་སྒེར་ལ་ཁོ་ཚོས་རང་རང་སོ་སོར་ནང་པའི་བླ་མའམ་དགེ་རྒན་གྱི་ལག་ནས་བཙན་དབང་འཁྲིག་སྤྱོད་ཀྱི་གནོད་འཚེ་མྱངས་བའི་མྱོང་ཚོར་ཡིག་ཆ་ཕུལ་རྒྱུ་ཡིན་པ་དང་།༧གོང་ས་མཆོག་གི་དྲུང་ནས་ཁོ་ཚོའི་མ་འོངས་ལས་དོན་མཇུག་སྐྱོང་གི་བསམ་ཚུལ་ཐད་དགོངས་བཞེད་གང་ཡོད་པ་ཞུ་རྒྱུའི་འདོད་པ་ཡོད་སྐོར་དང་།མྱོང་ཚོར་ཡིག་ཆ་དེ་དག་ལ་གནོད་འཚེ་འཕོག་ཡུལ་རྣམས་ཀྱི་མིང་དངོས་གནས་འཁོད་ཡོད་པ་དང་།ཡིག་ཆ་དེ་དག་༧གོང་ས་མཆོག་སྐུ་སྒེར་གཅིག་པུར་སྤྱན་འབུལ་ཞུ་རྒྱུ་ཡིན་པ།དེ་དག་ནང་ཁོང་ཚོར་གནོད་འཚེ་ག་རེ་བྱུང་ཡོད་པ་དང་།དེ་ལས་ཁོང་ཚོ་དང་དགའ་གཉེན་ཁག་གི་མི་ཚེར་ཤུགས་རྐྱེན་ག་རེ་བྱུང་ཡོད་པའི་མྱོང་ཚོར་སྐོར་བྲིས་ཡོད་པ་རེད་འདུག